བསྲུང་ཚུལ། དེ་ཉིད་ཐབས་ཀྱིས་བསྐྱེད་པའི་
དབྱེ་བ། ཆོས་འབྱུང་བདེ་བའི་གནས་ཀྱི་མཚན་ཉིད། གསུམ་གྱིས་རང་བཞིན་གཉིས་མེད་
ཡེ་ཤེས་བསྟན་པ། དེ་ཉིད་གདོད་ནས་དག་པར་བཞུགས་ཚུལ། བདེན་གཉིས་ཕྱག་རྒྱའི་
སྦྱོར་བས་
་་བས་བྱང་སེམས་འཆིང་ཚུལ། དོན་དམ་ཕྱག་རྒྱ་ཆེན་མོའི་རང་བཞིན་བཤད་པ། གཉིས་
ཀྱི་བསྟེན་བྱ་ཕྱག་རྒྱའི་ངེས་པ་བཤད་པའོ། །གཉིས་པ་ལ་གཉིས། ཞུས་པ་དང༌། ལན་ནོ། །
དེ་ལ་གསུམ། རིགས་གཉིས། རིགས་གསུམ། རིགས་བཞི། ལུས་ལ་སྡོམ་ཚུལ་ལོ། །དེ་ལ་
གསུམ། སྐུ་ཡི་དབྱེ་བས། མདོར་བསྟན། རྒྱས་བཤད་གཉིས་ཀྱི་འབྲས་བུའི་དབྱེ་བས། ཇི་
ལྟར་སྡོམ་ཚུལ་དངོས་སོ། །གདོད་ནས་དག་པའི་ཚུལ། གཉིས་ཀྱིས་སྡེ་བའི་དབྱེ་བས་སྡོམ་
ཚུལ་བཤད་པའོ། །གཉིས་པ་ཆེད་དུ་གསུངས་པའི་རྒྱུད་དོན་ལ་གཉིས། ཆེད་དུ་གསུངས་པའི་
རྒྱུད་དང༌། ཟབ་མོ་བསྟན་པ་དངོས་སོ། །དེ་ལ་གཉིས། མཉན་པ་གདམས་པས་དབུགས་
དབྱུང༌། ཟབ་མོའི་དེ་ཉིད་བཤད་པའོ། །དེ་ལ་གཉིས། སྙིང་པོའི་གནས་ལུགས་བསྟན་པ།
ཤེས་མ་ཤེས་ཀྱི་ཁྱད་པར། གཉིས་ཀྱི་མདོར་བསྟན། ལུས་ཅན་ཀུན་ལ་སངས་རྒྱས་བཞུགས་
ཚུལ། ཀྱེའི་རྡོ་རྗེའི་ཐབས་ཀྱི་འགྲུབ་ཚུལ། ཐབས་དང་བྲལ་ན་འཁོར་བ་འཁྱམ་ཚུལ། ཐབས་
ཀྱིས་སྦྱང་ན་མངོན་གྱུར་ཐོབ་ཚུལ། བཞིས་རྒྱས་བཤད་དོ། །གསུམ་པ་རིགས་དང་ཕྱག་རྒྱ་
བསྡུ་བ་ལ་གཉིས། རིགས་དང་ཕྱག་རྒྱ་སྡེབས་ཏེ་བསྟན་པ། ལྷ་ཡི་སྐྱེད་ཆོག །བྱིན་གྱིས་
བརླབས་པ། ཇི་ལྟར་འབུལ་ཚུལ། གསུམ་གྱིས་ཞར་ལ་གཏོར་མའི་ཆོ་ག་བཤད་པའོ། །
ལེའུ་བཞི་པའོ།། །།
ལྔ་པ་ཀྱེ་ཡི་རྡོ་རྗེའི་མངོན་པ་འབྱུང་བའི་ལེའུ་ལ། འཚམས་སྦྱར་བ་དང༌། བཤད་པ་
339

ཇོ་ནང་དཔེ་ཚོགས།
སྤྱིའི་དེབ་ཞེ་དྲུག་པ།
དངོས་སོ། །དེ་ལ་གཉིས། ཞུ་བའི་དོན། ལན་གྱི་དོན་ནོ། །འདི་ལ་གསུམ། སྐུ་ཡི། གསུང་གི
ཐུགས་ཀྱི་དེ་ཁོ་ན་ཉིད་ཀྱི་མངོན་པ་འབྱུང་བའོ། །དང་པོ་ལ་གཉིས། དྲང་དོན། ངེས་དོན་
གཉིས་ཀྱིས་རྟེན་དཀྱིལ་འཁོར་གྱི། རྟེན་པ་ལྷ་ཡི་དེ་ཉིད་དོ། །དེ་ལ་གཉིས། རྒྱུ་ཡི་ཧེ་རུ་ཀའི།
འབྲས་བུའི་ཧེ་རུ་ཀའི་དེ་ཉིད་དོ། །དང་པོ་ལ་གཉིས། མངོན་བྱང་ལྔ་ལས་རྫོགས་པའི།
ཆགས་པས་ཞུ་བ་སྐུལ་བའི་ཚུལ་གཉིས་ཀྱིས་དྲང་དོན་དང༌། ཞུ་བའི། བསྐུལ་བའི་ངེས་
དོན་གཉིས་ཀྱི་ངེས་དོན་ནོ། །གཉིས་པ་ལ་གཉིས། དྲང་དོན་དང༌། ངེས་དོན་ནོ། །དང་པོ་
ལ་གཉིས། སྒྱུ་མ་ལྟ་བུར་གཟིགས་པ་བསྟན་པ། གཙོ་བོ་ཡབ་ཡུམ་བཞེངས་པ། འཁོར་གྱི་
ལྷ་རྣམས་སྤྲོ་བ། གཉིས་ཀྱིས་ལྷ་ཡི་རྣམ་པར་བཞེངས་ཚུལ་བཤད་པའོ། །གཉིས་པ་ལ་
གསུམ། དམ་ཚིག་འཁོར་ལོ་བསྐྱེད་ནས་ཡེ་ཤེས་གཞུགས་པའི། སྐུ་གསུང་ཐུགས་དང་
བསྐྱེད་མཆེད་བྱིན་གྱིས་བརླབས་པའི། དབང་བསྐུར་མཆོད་བསྟོད་བྱས་ནས་བདུད་རྩི་མྱང་
བའི་དོན་ནོ། །དང་པོ་ལ་གཉིས། བསྐྱེད་པ་ལྷ་ཡི། ཡེ་ཤེས་གཞུག་པའི་ངེས་དོན་གཉིས་ཀྱི་
སོ་སོར་བཤད་པ། བསྡུས་ཏེ་བསྟན་པའོ། །གཉིས་པ། གསུང་གི་དེ་ཁོ་ན་ཉིད་ཀྱིས་མངོན་
པ་འབྱུང་བ་ལ་གཉིས། ཞུས་པའི་དོན་དང༌། བྱེད་ལས་སྨོས་ཏེ་བཤད་པར་དམ་བཅའ།
དགོས་པ་སྨོས་ཏེ་ལས་རྣམས་སྒྲུབ་ཚུལ། བཟླས་པར་བྱ་བའི་སྔགས་དངོས་བསྟན་པ།
གསུམ་གྱིས་ལན་གྱི་དོན་ནོ། །གསུམ་པ་ཐུགས་ཀྱི་དེ་ཁོ་ན་ཉིད་ཀྱི་མངོན་པར་འབྱུང་བ་ལ་
གཉིས། དེ་ཉིད་འགྲུབ་པར་དབང་གི་ཆོ་ག །དབང་ལས་བྱུང་བའི་དེ་ཉིད་བཤད་པའོ། །
དང་པོ་ལ་གསུམ། སྔོན་དུ་འགྲོ་བའི། སློབ་མ་གཞུག་པའི། དབང་བསྐུར་སྦྱིན་པའི་ཆོ་གའོ། །
དང་པོ་ལ་གསུམ། དཀྱིལ་འཁོར་བྲི་བའི། བུམ་པ་དགོད་པའི། རིགས་མ་གཞུག་པའི་ངེས་
པའོ། །དང་པོ་ལ་གཉིས། ཞུས་པའི་དོན་དང༌། ཐིག་དང་བྲི་བའི། རྡུལ་ཚོན་གདབ་པའི།
མཚན་མ་དགོད་པའི་ངེས་པ་གསུམ་གྱིས་ལན་གྱི་དོན་ནོ། །ལེའུ་ལྔ་པའོ།། །།
340

ཇོ་ནང་ལོ་ཙྭ་བ་བློ་གྲོས་དཔལ།
ཕོད་གཉིས་པ།
ན་རོ་འགྲེལ་ཆེན་གྱི་བསྡས་དོན།
དྲུག་པ་བྲིས་སྐུའི་ཆོ་གའི་ལེའུ་ལ་གཉིས། བསྡུས་པའི་དོན་གྱི་མཚམས་སྦྱར། དངོས་
དོན་རྒྱས་པར་བཤད་པའོ། །དེ་ལ་གཉིས། ཕྱག་རྒྱའི་རྣམ་དག །བྲིས་སྐུ་སྒྲུབ་པའོ། །དང་
པོ་ལ་གཉིས། ཕྱག་རྒྱ་འབྱེད་པའི་སྦྱོར་བའི་དོན། ཕྱེ་བའི་ཕྱག་རྒྱ་བཤད་པའོ། །འདི་ལ་
གཉིས། དྲང་བའི་དོན་དུ་བསྟན་པ། ཕྱག་རྒྱ་འཆིང་བའི་དངོས་དོན། བཅིངས་པས་བདེ་བ་
འགྲུབ་ཚུལ། འགྲུབ་པའི་མན་ངག་བསྟན་པ། གྲུབ་པའི་འབྲས་བུ་འཇོག་ཚུལ། བཞིས་ངེས་
པའི་དོན་དུ་བཤད་པའོ། །གཉིས་པ་བྲིས་སྐུ་སྒྲུབས་པ་ལ་གཉིས། གསོལ་བ་གདབ་པ། འབྲི་
མཁན་སོགས་ཀྱི་དམ་ཚིག །ཚོན་ལ་སོགས་པའི་ངེས་དོན། གཉིས་ཀྱིས་ལན་དོན་བཤད་
པའོ། །ལེའུ་དྲུག་པའོ།། །།
བདུན་པ་བཟའ་བའི་ལེའུ་ལ་གཉིས། བསྡུས་པའི་ཚུལ་གྱིས་འཚམས་སྦྱར་བ། དངོས་
དོན་རྒྱས་པ་བཤད་པའོ། ། དེ་ལ་གཉིས། གླེགས་ཝཾ་གྱི། བཟའ་བའི་ཆོ་གའོ། །དང་པོ་ལ་
གཉིས། ཞུ་བ་དང༌། བདག་མེད་མ་ལ་གཉན་པར་གདམས་པ། ཚད་དང་བྲི་བའི་ངེས་པ་
བཤད་པ། གླེགས་ཝཾ་བྲིས་སྐུ་སྦ་བར་བསྟན་པ། ཁྱད་པར་གླེགས་ཝཾ་ཇི་ལྟར་སྦེད་ཚུལ། བཞིས་
ལན་ནོ། །གཉིས་པ་ལ་གཉིས། མཉན་པར་གདམས་པ་མདོར་བསྟན། ཁྱད་པར་རྒྱས་པར་
བཤད་པའོ། །འདི་ལ་གཉིས། བཟའ་བའི་ཆོ་ག་བཤད་པ། འཐད་པ་མདོར་བསྟན། སྒྲུབ་
ཚུལ་བཤད་པ། བསྡུས་ཏེ་བསྟན་པ། གསུམ་གྱིས་དམ་ཚིག་རིལ་བུ་སྒྲུབ་པའོ། །དང་པོ་ལ་
གཉིས། དྲང་དོན་དང༌། འདོད་ཡོན་གཞན་ལ་སྤྱོད་པའི། རིག་བྱའི་འདོད་ཡོན་སྤྱོད་པའི།
རོ་གཅིག་བདེ་བ་མྱང་བའི། གླུ་གར་ལ་སོགས་སྤྱོད་པའི། འབྲས་བུ་ཇི་ལྟར་ཐོབ་པའི་དོན་
ལྔས་ངེས་དོན་ནོ། །དང་པོ་ལ་གསུམ། སྦྱོར་བའི་ཚུལ་གྱིས་མདོར་བསྟན། དངོས་གཞི་རྒྱས་
པར་བཤད་པ། སྤྱོད་ལམ་བསྡུས་ཏེ་བསྟན་པའོ། །དང་པོ་གཉིས། འགྲུབ་པའི་གནས་ཀྱི།
ཆ་ལུགས་སྒྲུབ་པའི། སྟན་ལ་འཁོད་པའི། སྟེར་དང་སྣོད་ཀྱི། ཇི་ལྟར་སྒྲུབ་པའི་ངེས་པ་ལྔས་
341

ཇོ་ནང་དཔེ་ཚོགས།
སྤྱིའི་དེབ་ཞེ་དྲུག་པ།
ཐུན་མོང་མིན་པའི། ཚོགས་ཀྱི་འཁོར་ལོ། དཔའ་བོའི་སྟོན་མོ། གཉིས་ཀྱིས་ཐུན་མོང་པ་ཡི་
བཟའ་བའོ། །གཉིས་པ་ལ་གཉིས། ཚོགས་ཀྱི་གཙོ་བོ་ཡི། གྲལ་ལ་འཁོད་པའི། ཕྱག་རྒྱ་
གཞག་པའི་ཁྱད་པར་གསུམ་གྱིས་སྔོན་དུ་བྱ་བའི། བྱིན་གྱིས་བརླབ་ཅིང་མཆོད་པའི། ཞིང་
སྐྱོང་ལ་སོགས་ཚིམ་པའི། ལྷག་མ་ལ་སོགས་གཏོར་མའི་ཆོ་ག་གསུམ་གྱིས་དངོས་གཞི་
བཟའ་བའི་ཆོ་གའོ། །ལེའུ་བདུན་པའོ།། །།
བརྒྱད་པ་འདུལ་བའི་ལེའུ་ལ་འཚམས་སྦྱར་བ་དང༌། བཤད་པ་དངོས་སོ། །དེ་ལ་བཞི།
ཕྱག་རྒྱ་ཆེན་མོའི་དངོས་གྲུབ་སྒྲུབ་པ། རྣམ་པ་དག་པའི་སྨོན་ལམ་གདབ་པ། འགྲུབ་པའི་
དོན་དུ་རིམ་པས་འཇུག་ཚུལ། ཞུགས་ནས་དངོས་གྲུབ་འཐོབ་པའི་ངེས་པའོ། །དང་པོ་ལ།
ཞུས་པའི་དོན་དང༌། རྣམ་པའི་སྒོ་ནས་བསྟན་པ། རྙེད་ནས་དངོས་གྲུབ་ཐོབ་ཚུལ། ཕྱག་རྒྱ་
ཆེན་མོའི་རང་བཞིན་གསུམ་གྱིས་ལན་གྱི་དོན་ནོ། །ལེའུ་བརྒྱད་པའོ།། །།
དགུ་པ་སྔགས་བཏུ་བའི་ལེའུ་ལ། འཚམས་སྦྱར་བ། བཤད་པ་དངོས་སོ། །དེ་ལ་གཉིས།
ཁ་སྦྱོར་འབྱེད་པའི་ཆོ་ག །སྔགས་ཀྱི་ངེས་པ་བཏུ་བའོ། །དང་པོ་ལ། བཤད་པ་དམ་བཅའི་
དོན་དང༌། ངེས་དོན་དེ་ཉིད་བསྟན་པ། དྲང་དོན་དམ་ཚིག་བསྟན་ཚུལ། སྤྲོས་མེད་བསྒོམ་
པས་འགྲུབ་ཚུལ། གསང་སྔགས་སྦྱོར་བས་དག་ཚུལ། དག་པ་ འབྲས་བུའི་ངེས་པ་ལྔས་
བཤད་པ་དངོས་ཀྱི་དོན་ནོ། །གཉིས་པ་ལ་གཉིས། ཞུས་པ་དང༌། ལན་གྱི་དོན་ནོ། །དེ་ལ་
གསུམ། མཉན་པ་གདམས་པས་མདོར་བསྟན། སྔགས་ཀྱི་དེ་ཉིད་བསྟན་པ། ལས་རབ་
འབྱམ་ཀྱི། ཀུ་རུ་ཀུ་ལེའི། ཀྱཻའི་རྡོར་སྙིང་པོའི། ཕྱག་བཞི་པ་ཡི། ཕྱག་དྲུག་པ་ཡི། ཕྱག་གཉིས་
པ་ཡི། གྲོང་ཁྱེར་དཀྲུག་པའི། ས་གཞི་སྦྱོང་བའི། བྱིན་གྱིས་བརླབ་པའི། འབྱུང་པོ་གཏོར་
མའི་སྔགས་བཏུ་བ་བཅུས་ཇི་ལྟར་བཏུ་བའི་ངེས་པའོ། །ལེའུ་དགུ་པའོ།། །།
བཅུ་པ་བཟླས་ པའི་ལེའུ་ལ་ འཚམས་སྦྱར་བ་དང༌། བཤད་པ་དངོས་སོ། །འདི་ལ་
342

ཇོ་ནང་ལོ་ཙཱ་བ་བློ་གྲོས་དཔལ།
པོད་གཉིས་པ།
ན་རོ་འགྲེལ་ཆེན་གྱི་བསྡུས་དོན།
གསུམ། ངེས་པའི་དོན་གྱིས་བཟླས་པ་བསྟན་པ། ལས་གང་གང་གིས་འགྲུབ་ཚལ་བཤད་པ།
ལས་དང་མཐུན་པ་ཟས་ཀྱི་ངེས་པའོ། །གཉིས་པ་ལ་གཉིས། མདོར་བསྟན། རྒྱས་བཤད་དོ། །
དེ་ལ་གཉིས། གང་གིས་འགྲུབ་པའི་ངེས་པ་སྤྱིར་བསྟན། ལྷ་ཡིས་ངེས་པས་སོ་སོར་བཤད་པ།
འཕོ་མེད་བསྒོམ་ པས་ ལས་ཀུན་ འགྲུབ་ཚུལ། གསུམ་གྱི་རྣལ་འབྱོར་གྱི། བགྲང་ཕྲེང་གི་
ངེས་པའོ། །ལེའུ་བཅུ་པའོ།། །།
བཅུ་གཅིག་པ་ལྷན་གཅིག་སྐྱེས་པ་སྦྱོར་བའི་དོན་གྱི་ལེའུ་ལ་གཉིས། བསྡུས་པའི་ཚུལ་
གྱིས་འཚམས་སྦྱར། དངོས་དོན་རྒྱས་པར་བཤད་པའོ། །འདི་ལ་གཉིས། ཞུས་ཤིང་མཉན་
པ་གདམས་པ། རྟགས་ཀྱིས་མཚོན་ཚུལ་བསྟན་པ། རིགས་ཀྱི་ངེས་དོན་བཤད་པ། གསུམ་
གྱིས་རིགས་ཀྱི་ངེས་པ་བསྟན་པ་དང༌། ལྷན་སྐྱེས་སྦྱོར་བའི་དེ་ཉིད་དོ། །དེ་ལ་གཉིས། གཉན་
པར་གདམས་པ། བཤད་པ་དངོས་སོ། །འདི་ལ་གཉིས། གང་དུ་ཕྱག་རྒྱ་ཇི་ལྟར་མཆོད་ཚུལ།
མཆོད་པའི་སྦྱོར་བ་རྒྱས་པར་བཤད་པའོ། །དེ་ལ་གཉིས། བཤད་བྱ་སྤྱིར་བསྟན། སོ་སོར་
བཤད་པའོ། །འདི་ལ་གཉིས། ཁྱོགས་ཀྱི། གྲུ་མོའི། བསྐྱང་བའི་སྦྱོར་བ་གསུམ་གྱིས་དྲང་
བའི་དོན་དུ། ངེས་པའི་དོན་དུ་བཤད་པའོ། །དེ་ལ་གཉིས། མཚོན་བྱེད་སྦྱོར་བའི། དགའ་
བ་བཞིའི་གནས་ལུགས། ལྷན་སྐྱེས་མཆོག་ཏུ་བསྟན་པ་གཉིས་ཀྱིས་མཚོན་བྱ་བདེ་བའི་ངེས་
པའོ། །དང་པོ་ལ་གསུམ། རྗེས་སུ་ཆགས་པའི་སྦྱོར་བ། གསང་ཆེན་ཇི་ལྟར་སྤྱོད་ཚུལ། མདོར་
བསྟན། རྒྱས་བཤད། གཉིས་ཀྱིས་ཐར་པའི་རྒྱུ་རུ་བསྟན་པའོ། །ལེའུ་བཅུ་གཅིག་པའོ།། །།
བཅུ་གཉིས་པ་དབང་བཞིའི་ཚིགས་བཅད་བཤད་པ་ལ་གསུམ། སྐབས་ཀྱི་གཞུང་དོན་
བཤད་པ། དོན་གཞན་གཞན་དུ་བལྟ་ཚུལ། བྱིན་གྱིས་བརླབ་པའི་སྔགས་སོ། །དང་པོ་ལ་
གཉིས། མདོར་བསྟན། སློབ་དཔོན་གྱི་གསང་བ་ཡི། གསུམ་པ་ཡི། བཞི་པ་ཡི། དབང་གི་
ཚིགས་བཅད་བཤད་པ་བཞིས་རྒྱས་བཤད་དོ། །གསུམ་པ་བཤད་པ་རྫོགས་པའི་བྱ་བ་ལ་
343

ཇོ་ནང་དཔེ་ཚོགས།
སྤྱིའི་དེབ་ཞེ་དྲུག་པ།
གསུམ། གཞན་གྱིས་གསོལ་བ་བཏབ་སྟེ་མཛད་ཚུལ། དེ་ལྟར་མཛད་པའི་དགེ་བ་བསྔོ་བ།
གང་ལ་ལེགས་པར་གྲུབ་ཚུལ་བཤད་པའོ།། །།
རྣམ་དག་རྒྱུད་སྡེའི་དགོངས་པ་རྡོ་རྗེའི་ཚིག །རྣམ་དག་ངེས་པའི་དོན་དུ་གསལ་མཛད་
པ། །རྣམ་དག་གྲུབ་པ་རྙེད་པའི་སྐྱེས་བུ་ལ། །རྣམ་དག་གུས་པའི་ཡིད་ཀྱིས་ཕྱག་འཚལ་ལོ། །
རྒྱུད་སྡེའི་དགོངས་པ་སྟོང་ཉིད་སྙིང་རྗེས་དོན། །གང་གི་འགྲེལ་བས་གསལ་བ་མཛད་པ་ཡི།
རྗེས་སུ་འབྲངས་ཏེ་དེ་ལ་འཇུག་པའི་རྒྱན། །བསྡུས་པའི་དོན་འདི་གཞན་གྱིས་བསྐུལ་ཏེ་
བགྱིས། །འོན་ཀྱང་བདག་བློ་བྱིས་པའི་དབང་གྱུར་ཅིང༌། །རྡོ་རྗེའི་ཚིག་ཀྱང་གཏིང་དཔག་
ཤིན་ཏུ་དཀའ། །དེ་སླད་འདི་ལ་འཁྲུལ་བའི་ཆ་མཆིས་ན། །རྒྱལ་དང་རྒྱལ་སྲས་རྣམས་ལ་
བཟོད་པ་གསོལ། །གང་གི་བསྐུལ་ཞིང་མཐུན་རྐྱེན་སྒྲུབ་པ་དང༌། །བདག་གིས་འབད་པའི་
བསོད་ནམས་མཐུ་ཡིས་ཀྱང༌། །འགྲོ་ཀུན་རྣམ་དག་ལེགས་པའི་ལམ་ཞུགས་ནས། །རྡོ་རྗེ་
འཛིན་པའི་གོ་འཕང་ཐོབ་པར་ཤོག །དཔལ་ཀྱེ་རྡོ་རྗེའི་རྒྱུད་ཀྱི་རྒྱལ་པོ་རྗེ་ན་རོ་པཎ་ཆེན་གྱིས་
མཛད་པའི་འགྲེལ་པས་འཆད་པ་ལ་འཇུག་པའི་རྒྱན་འདི་ནི། བླ་མ་དམ་པ་ཡེ་ཤེས་རྒྱལ་
མཚན་ལ་སོགས་པ་དགེ་བའི་བཤེས་གཉེན་མང་པོས་བསྐུལ་བའི་ངོར། ཆོས་ཀྱི་རྗེ་ཐམས་
ཅད་མཁྱེན་པ་ཡབ་སྲས་ཀྱི་བཀའ་དྲིན་ལས་ངེས་པའི་དོན་ལ་བློ་ཁ་ཅུང་ཟད་ཕྱོགས་པ་
ཤཱཀྱའི་དགེ་སློང་ལོ་ཙཱ་བ་བློ་གྲོས་དཔལ་བཟང་པོས། བློ་ལྡན་དགེ་བའི་བཤེས་གཉེན་སྟོན་
མཆོག་ལ་ཡི་གེ་པ་བཅོལ་ནས་ཇོ་ནང་དཔལ་གྱི་རི་ཁྲོད་དུ་གྲུབ་པར་བགྱིས་པའོ།། །།
བསྟན་པ་དང་འགྲོ་བ་དུ་མ་ལ་ཕན་པར་གྱུར་ཅིག །ཡེ་དྷརྨ་ཧེ་ཏུ་པྲ་བྷ་ཝ་ཧེ་ཏུནྟེ་ཥཱནྟ་ཐཱ་
ག་ཏོ་ཧྱ་ཝ་ཏད། ཏེ་ཥཱཉྩ་ཡོ་ནི་རོ་དྷ་ཨེ་ཝཾ་ཝཱ་དཱི་མ་ཧཱ་ཤྲ་མ་ཎ ། །
།
་
344

ཇོ་ནང་ལོ་ཙྭ་བ་བློ་གྲོས་དཔལ།
པོད་གཉིས་པ།
དུས་འཁོར་གྱི་ཐིག་རྩ་སོགས།